محلات تيرنج

200px|thumb|left|قبة مبنى تيرنج

محلات تيرنج كان مركز تجارى فى ميدان العتبه فى القاهره و كان المالك الأصلى لمبنى تيرنج هو فيكتور تيرنج من مواليد مدينة القسطنطينيه و كان المهندس لمبنى تيرنج فى القاهره اوسكار هورويتز واحد من اللى بنوا تحف معمارية تجاريه كتيره فى اوروبا و هو معمارى يهودى نمساوى اتولد فى اكتوبر 1881 فى مدينة جاجندورف فى النمسا و اللى هى دلوقتى (كرانوف فى جمهورية التشيك ) . درس العمارة فى النمسا و جه الى القاهرة فى الفترة 1913-1915 م بنى فيها المبنى التجارى « تيرينج» بميدان العتبة الخضراء و كان المقاول للمشروع هو شركة ليون رولان فيلز

و من أعمال ده المهندس فى القاهرة فيلا على ابراهيم باشا و عمارة الايموبيليا سنة 1895 وعاش فيها الكتير من اليهود، و كان ببتتسما اسم عمارة اليهود , و فى شارع الجوهرى بالعتبة, و انتهى بنا مبنى التيرنج فى 1912-1913 وبقى من اكبر محلات البيع اللى فيها كذا دور فى القاهره.

بيعتبر المبنى من طراز النيوباروك بنقوشه وقبته الجميله و اكتر اللى بيميزه هو الاربع ملايكه اللى شايلين الكرة الارضية

بيتكون مبنى تيرنج من اربع تدوار فخمه بتقدم كل حاجه من اللبس و البارفانات الباريسيه والقماش الانجليزى و المنسوجات النمساويه والأدوات المنزليه الألمانيه.

اتصفى نشاط محلات تيرنج فى سنة 1920 و اتحول المبنى لورش و دكاكين صغيره مهمله.

 شوف 
 محلات القاهره الكبيره

تصنيف:مبانى القاهرة
تصنيف:معالم القاهرة
تصنيف:شركات مصريه
محلات القاهره الكبيره
تصنيف:شركات